আদিত্য ঠাকরের সঙ্গে নৈশ আড্ডায় ভূমি পেড়নেকর, ফাঁস ‘ঘনিষ্ঠ’ ছবি

কলকাতা: শিবসেনা নেতা উদ্ধব ঠাকরের পুত্র আদিত্য ঠাকরের সঙ্গে নাম জড়িয়েছে একের পর এক নায়িকার। গুজরাতের প্রাক্তন মুখ্যমন্ত্রীর নাতনির সঙ্গেও নাকি প্রেম ছিল ঠাকরে-পুত্রের। এই সব মধ্যে বলিউডে নতুন প্রেমের গুঞ্জন? শিবসেনা নেতা আদিত্য ঠাকরের (Aditya Thackeray) সঙ্গে কি সম্পর্ক ঘনীভূত হচ্ছে ভূমি পেডনেকরের (Bhumi Pednekar)? নৈশ ভোজের ‘ঘনিষ্ঠ’ ছবি ফাঁস।

সম্প্রতি মুম্বইয়ের জনপ্রিয় রেস্তরাঁ ‘লা লোকা মারিয়া’-তে একসঙ্গে দেখা যায় আদিত্য ও ভূমিকে। ছবিশিকারিরা তাঁদের ক্যামেরাবন্দি করেন। দু’জনকে একসঙ্গে দেখতেই চক্ষু চড়কগাছ নেটাগরিকের। রংমিলান্তি করে পোশাক পরেছিলেন ভূমি এবং আদিত্য। ভূমির পরনে ছিল কালো রঙের একটি পোশাক। অন্য দিকে, আদিত্যের পরেছিলেন নীল রঙের ডেনিম প্যান্ট এবং কালো রঙের টি-শার্ট।

আরও পড়ুন: উদয়পুরে সাতপাক ঘুরবেন রশ্মিকা মন্দানা-বিজয় দেবেরাকোন্ডা

রেস্তরাঁ থেকে বেরিয়ে আলাদা আলাদা গাড়িতে উঠতে দেখা গিয়েছিল ভূমি এবং আদিত্যকে। কানাঘুষো, আদিত্য ঠাকরের সঙ্গে নাকি ভূমি পেড়নেকরের সম্পর্কের সমীকরণ বদলেছে! ভূমি-আদিত্যকে একসঙ্গে খোশমেজাজে বেরতে দেখা যায়। অতঃপর ভূমি-আদিত্যর নৈশ আড্ডার ছবি-ভিডিও ভাইরাল হতেই প্রেমের গুঞ্জন ছড়াল দাবানল গতিতে। এর আগে বলি অভিনেত্রী দিশা পটানির সঙ্গে মুম্বইয়ের বিভিন্ন রেস্তরাঁয় নৈশভোজ সারতে যেতেন আদিত্য।

View this post on Instagram

A post shared by Galatta India (@galattaindiaoffl)

অন্য খবর দেখুন